Mbofu au mbuvu ni samaki wa maji baridi wa jenasi Bagrus katika familia Bagridae na oda Siluriformes ambao wanatokea Afrika tu. Bagrus tucumanus ameelezwa kutoka Argentina lakini huenda jina hili ni kisawe cha Luciopimelodus pati. Miongoni mwa samaki kama kambale mbofu ni wakubwa, hadi m 1.5. Mwili ni uchi kabisa yaani hawana magamba. Pezimgongo linatanguliwa na mwiba. Pezi lenye shahamu liko na linaweza kuwa na msingi mrefu kiasi katika spishi fulani. Miiba wa mapeziubavu inaweza kuwa na meno. Samaki hawa wana jozi nne za sharubu ambazo zimefunikwa kwa tabaka la epitelio lenye matumba mengi ya uonjaji. Bagrus bajad, Mbofu Bayadi (Bayad) Bagrus caeruleus, Mbofu Buluu (Blue catfish) Bagrus degeni, Mbofu wa Viktoria (Lake Victoria bagrus) Bagrus docmak, Kibogobogo au Semutundu (Semutundu) Bagrus filamentosus, Mbofu wa Mto Nijeri (Niger River bagrus) Bagrus lubosicus, Mbofu wa Mto Lubosi (Lubosi River bagrus) Bagrus meridionalis, Mbofu wa Malawi (Kampango au Kampoyo) Bagrus orientalis, Kitoga au Mbofu Mashariki (Eastern bagrus) Bagrus tucumanus, Mbofu wa Argentina (Argentinian bagrus) - labda kisawe cha Luciopimelodus pati Bagrus ubangensis, Mbofu wa Kongo (Congo bagrus) Bagrus urostigma, Mbofu wa Mto Juba (Somalia catfish) Rashid Anam & Edoardo Mostarda (2012) Field identification guide for the living marine resources of Kenya.